ඉන්දීය ධීවරයන් පෝක් සමුද්‍ර සන්ධියේ සාම්ප්‍රදායික මත්ස්‍ය අයින් වල සාමකාමී ලෙස ධීවර කටයුතුවල නිරත වන අතර, ඔවුන්ට එරෙහිව විශාල දඩයක් නියම කිරීම අසාධාරණ බවයි තමිල්නාඩු මහඇමතිවරයා ප්‍රකාශ කර ඇත්තේ.ආක්‍රමණික ධීවර බෝට්ටු සඳහා මෙතෙක් ක්‍රියාත්මක වූ රුපියල් මිලියන 1 යි දශම 5 ක දඩය යාත්‍රාවේ ප්‍රමාණය අනුව රුපියල් මිලියන 175 දක්වා වැඩි කිරීම සඳහා අදාළ පනත සංශෝධනය කිරීමේ යෝජනාව ධීවර අමාත්‍යාංශය පසුගිය බදාදා පාර්ලිමේන්තුවට ඉදිරිපත් කරනු ලැබුවා.තමිල්නාඩු මහඇමතිවරයා කියා සිටියේ එය හුදෙක්ම තමිල්නාඩු ට්‍රෝලර් යාත්‍රා සහ ධීවර ආම්පන්න ඉලක්ක කරගෙන ඉදිරිපත් කරන ලද සංශෝධනයක් බවයි.එමගින් තමිල්නාඩු ධීවරයින්ගේ ජීවිකා වෘත්තීයට දැඩි තර්ජනයක් එල්ල වී ඇති බව ද අග්‍රාමාත්‍ය මෝදි වෙත ඉදිරිපත් කළ ලිපිය මගින් ඔහු සඳහන් කර තිබෙනවා.මේ අතර, තමිල්නාඩු ඞී.එම්.කේ පක්ෂයේ වැඩබලන සභාපති එම්.කේ.ස්ටාලින් ද ඉන්දීය විදේශ කටයුතු අමාත්‍යාංශයෙන් ඉල්ලා සිටියේ අනවසර ධීවර යාත්‍රා සඳහා මෙරට පැනවීමට සූදානම් වන විශාල දඩ මුදල ඉවත් කර ගන්නා ලෙස ලක් රජයට බල කරන ලෙසයි.